கேள்வி: சரஸ்வதி நல்லதம்பி - 2022 தேர்தல் பற்றி நீங்கள் என்ன அறிந்துள்ளீர்கள்?
பதில்: கெமேலா சட்டமன்றத் தொகுதியின் வாக்காளர்களில் 55% விழுக்காட்டினருக்கும் மேற்பட்டோர் மலேசிய மலாயர் ஆவார்கள். மலேசியப் பொதுத் தேர்தல், 2022, சரஸ்வதி நல்லதம்பியை எதிர்த்து மலேசிய மலாயர் 3 பேர் போட்டியிட்டனர். அவர்களில் ஒருவரான பாக்காத்தான் அரப்பான் வேட்பாளர் சுலைமான் முகட் நோர், ஏற்கனவே அந்தத் தொகுதியின் சட்டமன்ற உறுப்பினர் ஆவார். கெமேலா தொகுதியில் முன்னணி அரசியல்வாமதியாக அறியப்பட்டவர். இருப்பினும், அவரையும் வீழ்த்தி, அந்தத் தொகுதியில் ஒரு தமிழ்ப்பெண்மணி வெற்றி பெற்றது, அந்த வட்டாரத்தில் ஓர் அரசியல் சாதனையாக அறியப்படுகிறது. 33,702 வாக்களர்கள் கொண்ட கெமேலா சட்டமன்றத் தொகுதியில் 18,770 வாக்குகள் பதிவு செய்யப்பட்டன. அந்தத் தேர்தலில் சரஸ்வதி நல்லதம்பி 7,518 வாக்குகள் பெற்று 1,611 வாக்குகள் பெரும்பான்மையில் வெற்றி பெற்றார்.
கேள்வி: சரஸ்வதி நல்லதம்பி - பொது பற்றி தகவல் சொல்.
பதில்: சரஸ்வதி நல்லதம்பி, மலேசிய இந்திய காங்கிரசுவின் தேசிய மகளிர் பிரிவின் தலைவியாகப் பொறுப்பு வகிக்கிறார். 2024 சூன் மாதம், கோலாலம்பூர் நடைபெற்ற மலேசிய இந்திய காங்கிரசுவின் தேசிய அளவிலான தேர்தலில், சரஸ்வதி நல்லதம்பி போடியின்றி தேர்வு செய்யப்பட்டார். 2024-2027 தவணைக்கான பதவிக்கு அவரை எதிர்த்து யாரும் வேட்புமனு தாக்கல் செய்யாததால், சரஸ்வதி வெற்றிப் பெற்றதாக அறிவிக்கப்பட்டார். தற்போது ஜொகூர் மாநில மலேசிய இந்திய காங்கிரசுவின் மகளிர் பிரிவின் தலைவியாகவும் பொறுப்பு வகிக்கிறார்.